cyanic-selkie/wikianc huggingface dataset:
שפעת
ההיערכות בעבר לפנדמיה
שלב 6 היה מוכרז באם המגפה משתוללת במדינה אחת לפחות באזור אחר של העולם, וההכרזה הייתה אמורה להתריע על קיומה של מגפה עולמית.
ביטול המתווה
בעבר הגדיר ארגון הבריאות העולמי את ששת השלבים המתארים את תהליך ההדבקה בנגיף עד להפיכתו למגפה עולמית, הנתונים התייחסו לנגיף האינפלואנזה מחולל מחלת השפעת. החל בפברואר 2020, הודיע דובר הארגון כי שוב לא ייעשה שימוש בשיטת ששת השלבים להגדרת פנדמיה.
לארגון הבריאות העולמי נהלים לטיפול במגפות מסוג זה, שיש להן דפוס התפשטות קבוע. לאחר שברוב המדינות ידווח על ירידה במספרי החולים, יכריז הארגון על השלב שלאחר-השיא, שבו אפשר להניח שהמגפה שוככת, אם כי עדיין ישנו חשש להתפרצותם של גלים נוספים. בעבר, מגיפות שפעת הכו גלים-גלים, שנמשכו חודשים, ויש להתכונן לאפשרות של חזרת המגפה בהתראה קצרה. אחר-כך יחל השלב האחרון, שבו יקיים ארגון הבריאות העולמי תצפיות מקיפות כדי לוודא שהמגפה אכן שככה.
שמואל דונרשטיין
שמואל דונרשטיין (נולד ב-11 בדצמבר 1952) הוא תעשיין, יזם ואיש עסקים ישראלי, יו"ר קבוצת רב-בריח (08) תעשיות בע"מ ויושב ראש ועדת החינוך בהתאחדות התעשיינים בישראל.
ביוגרפיה
שמואל נולד בשנת 1952 ברמת גן למרדכי ומניה דונרשטיין. הוא למד בבית הספר העממי 'אורה' ולאחר מכן בגימנסיה 'דביר' ברמת גן. את שירותו הצבאי הסדיר עשה בחיל השריון כמפקד טנק בחטיבות 7 ו-500. במהלך מלחמת יום הכיפורים לחם במסגרת חטיבת אגרוף הברזל (חטיבה 205) בקרבות הבלימה והתקפת הנגד הישראלית ברמת הגולן, בפיקודו של יוסי פלד. בתום המלחמה ירדה החטיבה לחצי האי סיני ונפרסה כנגד הארמייה ה-2. שמואל המשיך לשרת עד לחודש מאי 1974, עת שוחררה יחידתו משירות מילואים.
בתום המלחמה החל שמואל ללמוד כלכלה באוניברסיטת תל אביב, אולם פרש לפני שהספיק לסיים את התואר, בעקבות רצונו להשתלב בשוק העבודה.
שמואל דונרשטיין נשוי לשלומית. הוא אב ל-3 ילדים וסבא לשישה נכדים. מתגורר כיום ברמת השרון.
פעילות עסקית
בשנת 1975 מונה שמואל דונרשטיין לבעלים ומנכ"ל של מפעל לממתקים בשם ממתקי מוטי, חברה שהחלה את דרכה כחברה משפחתית קטנה בשנת 1975, ועד לשנת 1983, עת נמכרה לקונצרן עלית, הפכה לאחת מחברות הממתקים הגדולות בישראל, אשר העסיקה כ-300 איש.
בין השנים 1986-1994 עסק דונרשטיין ברכישת חברות תעשייה באמריקה הצפונית והמרכזית וכן באירופה והעתקתן למדינות דרום-מזרח אסיה, ביניהן: מלזיה, אינדונזיה, סינגפור ותאילנד. במסגרת תוכנית רכישה זו הצליח להקים, לאורך תקופה של 8 שנים, כ-14 מפעלים חדשים במדינות אלה.
בשנת 2008, בתום הקפאת הליכים שנמשכה כ-5 חודשים, רכש שמואל דונרשטיין את מפעל הדלתות של המותג רב-בריח.
בשנת 2014 קיבל את פרס התעשייה במעמד שר האוצר יאיר לפיד ושר הכלכלה נפתלי בנט. באותה השנה רכש מחדש את "מפעלי עץ כרמיאל", לאחר שזו נכנסה להקפאת הליכים בשל חובות שצברה.
תחנת הרכבת ראש העין – צפון
תחנת הרכבת ראש העין – צפון היא תחנת נוסעים של רכבת ישראל בפאתי העיר ראש העין. התחנה ממוקמת בסמוך למחלף קסם. התחנה משרתת את האוכלוסייה במרחב הסובב – תושבי העיר ראש העין, כפר קאסם, אורנית והיישובים ממזרח ומצפון המתנקזים לתחנה דרך כביש 5 וכביש 444.
בשנת 2020, תוך כדי משבר מגפת הקורונה והשבתת התחבורה הציבורית, במסגרת פרויקט המסילה המזרחית פורק מקטע המסילה הצפוני לתחנה עד לאזור צומת חמד. המקטע פורק כדי לאפשר הנחתן של 4 מסילות בתוואי ולהתגבר על פערים בגאומטריה של המסילות הקיימות.
לתחנה מתוכנן להתווסף לתחנה רציף רביעי וכל רציפי התחנה יוארכו ל-350 מטרים. בתצורה זו שני הרציפים המזרחיים ישרתו את קווי נוסעים של המסילה המזרחית והשניים המערביים ישרתו את קו הנוסעים של לולאת השרון.
היסטוריה
הקמת התחנה החלה במאי 2002, כחלק מפרויקט מסילת השרון. בחודשים הראשונים להפעלתה, התחנה כללה מבנה זמני. במהלך 2003 נבנה אולם הנוסעים של התחנה והוא נפתח רשמית ב-13 בספטמבר של אותה שנה. כמו כן הוכשר בסמוך לתחנה מגרש חנייה. עד שנת 2019 עוברו בה רכבות לרעננה והחל מ-2020 לתחנת הרכבת הרצליה ונוצרה מסילה טבעתית סביב ערי דרום השרון. את מבנה התחנה תכננה האדריכלית בת-שבע שרמן. התחנה מחופה לבני טרה קוטה אדומות ומעוטרת בפסים אופקיים אפורים. גג המבנה מתכתי ומקומר ובחזיתו מגדל שעון המשמש לחדרי מכונות וחשמל.
ב-19 בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
מבנה התחנה
לתחנה רציף צד אחד ושני רציפי אי. היציאה מהתחנה אפשרית רק מצידה המזרחי הסמוך לרציף 1. בין הרציפים מקשר מעבר תת-קרקעי. רציף מס' 3 אינו פעיל באופן שוטף.
קווי אוטובוס לתחנה
בקרבת התחנה ישנו מסוף אוטובוסים ממנו יוצאים עוברים מספר קווי אוטובוס לראש העין, פתח תקווה, יישובי האזור, אריאל ויו"ש.
הקווים במסוף מופעלים על ידי חברות תנופה, אלקטרה-אפיקים, מטרופולין וקווים.
תהילים ל"ז
תהילים ל"ז הוא הפרק השלושים ושבעה בספר תהילים (על פי הוולגטה הוא ה-36). הפרק בנוי באקרוסטיכון אלפביתי. מסרו של המזמור הוא שהרשעים עושי העוול סופם להכרת, והצדיקים ישכנו לעד בארץ. המזמור הוא אחד מארבעה עשר מזמורים הפותחים במילה 'לדָוִד'.
תוכן המזמור
המזמור הוא מזמור חכמה, המיוחס על פי כותרתו לדוד והוא סובב סביב נושא אחד – קריאה לשומעים לבטוח בה' ובישועתו, כי הרשעים עוד מעט ייכרתו והצלחתם היא רגעית, ואת עושי הטוב ה' שומר והם יירשו את הארץ. ביטויים מהמזמור דומים לביטויים בספר משלי ובספר איוב, שגם הם עסוקים באותו הנושא.
רבים עמדו על הקשר בין מזמור זה למזמור שלפניו: מזמור ל"ו מעמיד את דרך החטאים למול דרך הצדיקים, ומזמורנו משלים את התמונה ומברר את העדיפות של דרך הצדיקים שתתקיים.
המזמור ערוך באקרוסטיכון אלפביתי, כשלכל אות פתגם בן ארבע צלעות. חלוקת הפרק לפסוקים ולטעמי המקרא לא מתחשבת, כדרכה, במבנה זה, אלא תלויה באורך הצלעות ובשיקולים אחרים.
מלבד זאת, יש המחלקים מזמור זה כך:
בהלכה
פסוק כ"א נלמד להלכות מלווה ולווה ומהנאמר "לֹוֶה רָשָׁע וְלֹא יְשַׁלֵּם" לומדים חז"ל שעל הלווה יש חובה מוסרית להחזיר את חובותיו.
הכינור הנאמן
כתיבת השיר
בשנת 1986 לאחר שזכתה פעמיים בתואר זמרת השנה החליטה ארזי לחפש כיוון מוזיקלי חדש ויחד עם יועצה האמנותי גברי מזור הלכה לפגישה עם המלחין דובי זלצר שהשמיע לה לחן בסגנון צועני. המפגש היווה השראה לארזי ומזור להקליט פרויקט שלם המבוסס על מוזיקה צוענית והשניים החלו להאזין ליצירות מוזיקליות מכל רחבי הבלקן ומזרח אירופה.
באחד מהשירים להם האזינו היה קטע מעבר קצר שנמשך פחות מדקה שתפס את אוזנו של מזור, והוא ביקש מאהוד מנור שהופקד על כתיבת כל שירי האלבום לכתוב לו מילים. השיר הפך ללהיט גדול ברדיו ונשאר מוכר ומזוהה איתה גם שנים אחרי צאתו, אך מכיוון שאינו שיר ישראלי מקורי לא הורשה להשתתף במצעד הפזמונים.
להקת הבילויים שילבה קטע מ"הכינור הנאמן" בשירה "כשנפוליאון יכבוש את עכו".
באלבום היידיש שלו "ציגיינער נשמה", המתבסס על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("מיין פידעלע").
משה נחום ירושלמסקי
הרב משה נחום ירושלמסקי (ז' באדר תרט"ו, 1855 - כ"ט בסיוון תרע"ו, 1916) היה פוסק הלכה, שנודע בתשובותיו הרבות.
קורות חיים
נולד בברשד. בנו של ר' בנימין מטומשפול. משפחתו התייחסה למהר"ם מרוטנבורג ולרבי השיל מקראקא.
היה בעל כישרון נפלא וזיכרון עצום, ולמד בכוחות עצמו ורכש ידע רב בכל תחומי הספרות התורנית, ואף התכתב עם רבנים מפורסמים. הוא היה בין תלמידיו של ירוחם הירשקוביץ כהנא.
היה חסידו של רבי דוד מטולנא ואחריו של נכדו רבי מנחם נחום מטולנא.
נפטר בחורול.
ספריו
היה מחבר פורה וחיבר מספר ספרים:
מורשתו
מלבד חיבוריו הנזכרים, פרסם מאמרי השקפה בעיתוני התקופה. בנוסף נותרו ממנו אלפי מכתבים וכן קטעים מחיבורים נוספים שכתב וטרם הודפסו, וכן הערות והשלמות לחיבוריו הנדפסים.
כתבים אלו נמצאים כיום ברובם ברשות מכון שוקן למחקר היהדות בירושלים, וחלקם במכון ירושלים.
כריסטיאן גנטנר
כריסטיאן גנטנר (בגרמנית: Christian Gentner, נולד ב-14 באוגוסט 1985 בנורטינגן שבגרמניה המערבית) הוא כדורגלן גרמני המשחק באוניון ברלין מהבונדסליגה בעמדת הקשר.
גנטנר שיחק לאורך רוב הקריירה שלו בשטוטגרט, בה אף שימש קפטן הקבוצה. לגנטנר חמש הופעות במדי נבחרת גרמניה.
תחילת הקריירה בשטוטגרט
גנטנר הגיע לשטוטגרט בשנת 2004, והחל לשחק בקבוצת המילואים של המועדון, כשבמקביל הוא קיבל הזדמנויות גם בקבוצה הבכירה. את הופעת הבכורה בבונדסליגה ערך גנטנר בפברואר 2005 בניצחון של שטוטגרט 0–1 על הרטה ברלין. את שערו הראשון בקבוצה הבקיע במשחק גביע אופ"א בספטמבר 2005 מול דומז'אלה מליגת העל הסלובנית. בשנת 2006 הוארך חוזהו של גנטנר בקבוצה עד לשנת 2010. בעונת 2006/07 גנטנר לקח חלק בעונת שיא של שטוטגרט, שהסתיימה בזכייה באליפות הבונדסליגה. לגנטנר היו 15 הופעות בעונה זו, כאשר הוא היה חלק מחוליית קישור שכללה גם את סאמי ח'דירה, תומאס היצלספרגר, רוברטו הילברט ופבל פארדו. בעונה זו גנטנר אף הגיע לגמר הגביע הגרמני עם שטוטגרט שהחמיצה הזדמנות לזכות בדאבל כאשר הפסידה 2–3 לנירנברג. גנטנר לא שותף בגמר זה.
חזרה לשטוטגרט
בתום עונת 2009/10 חזר גנטנר לשטוטגרט בהעברה חופשית, לאחר שהביע את רצונו כבר בינואר של אותה עונה לחזור למועדון נעוריו. בינואר 2013 האריך את חוזהו בקבוצה עד תום עונת 2015/16. גנטנר הגיע עם שטוטגרט לגמר הגביע הגרמני בעונת 2012/13, אך הקבוצה הפסידה בגמר זה בתוצאה 2–3 לבאיירן מינכן, שזכתה שבוע קודם לכן בליגת האלופות, והשלימה עם הגביע הגרמני טרבל היסטורי. גנטנר שיחק 90 דקות בגמר זה. לאחר עזיבת סרדר טשצ'י לספרטק מוסקבה בתום עונת 2012/13, מונה גנטנר לקפטן הקבוצה. בתום עונת 2015/16 נשר גנטנר עם שטוטגרט לבונדסליגה השנייה, כאשר זו הייתה ירידת ליגה ראשונה של שטוטגרט מזה 39 שנים. לאחר ירידת הליגה הבטיח גנטנר שיישאר במועדון גם כשהוא משחק בליגה השנייה ויעשה הכל כדי להעלות אותו בחזרה לבונדסליגה. בעונת 2016/17 עמד גנטנר במשימתו והעפיל עם הקבוצה בחזרה לבונדסליגה כבר לאחר עונה אחת, כשהקבוצה מסיימת במקום הראשון בבונדסליגה השנייה. בעונת 2017/18 רשם גנטנר עונה נאה עם שטוטגרט, כשסיים עמה במקום השביעי, והבקיע שני שערים ב-27 הופעות. בעונת 2018/19 גנטנר רשם ירידת ליגה שנייה עם שטוטגרט, שסיימה במקום ה-16 ונזקקה למשחקי מבחן מול אוניון ברלין. במשחק הראשון במרצדס בנץ ארנה הבקיע גנטנר שער בתיקו 2-2, אך הגומלין בברלין הסתיים בתיקו 0-0, ושטוטגרט וגנטנר ירדו בעקבות חוק שערי החוץ.
אוניון ברלין
בקיץ 2019, לאחר ירידת הליגה עם שטוטגרט, עזב גנטנר את הקבוצה לאחר תשע עונות רצופות, וחתם בשורות העולה החדשה לבונדסליגה, אוניון ברלין.
קריירה בינלאומית
לגנטנר, ששיחק בנבחרות גרמניה הצעירות, חמש הופעות במדי נבחרת גרמניה הבוגרת. הופעת הבכורה של גנטנר במדים הלאומיים נערכה במאי 2009 במשחק ידידות מול נבחרת סין, שהסתיים בתיקו 1-1. הופעתו האחרונה של גנטנר בנבחרת התקיימה בשנת 2010.
תארים
עם שטוטגרט:
עם וולפסבורג:
תארים אישיים:
אלברו דה מנדניה
חיפוש טרה אוסטרליס
ההיסטוריון ברט הילדר כתב על "רוחות נלהבות בפרו היוו השראה למסעות ספרדיים בדרום מערב האוקיינוס השקט בארבעים השנים 1565 - 1605." אחד האנשים שדחפו את המסעות האלה היה ללא ספק האסטרונום, המדען וחוקר הארצות הספרדי פדרו סרמיינטו דה גמבואה שהגיע לפרו בשנת 1557. סרמיינטו דה גמבואה פיתח עניין בסיפורי האינקה על זהב ועושר שנאספו מארצות במערב והציע לצאת למסע למציאת המקומות האלה באוקיינוס השקט. ההצעה הועלתה בפני המושל, לופה גרסיה דה קסטרו, ומצאה חן בעיניו כי תאמה את האמונה הספרדית הרווחת בדבר קיומה של ארץ עשירה בדרום. ההיסטוריונית מרים אסטנסן טוענת שדה קסטרו ראה בכך דרך לשמור על שלום וסדר במושבות הספרדיות. תושבים שונים באמריקה הספרדית רצו להצטרף למסע חקר כזה כדי שיוציאם מהחברה הקולוניאלית. הפיתוי להתעשרות עתידית הפכה את המשלחות הללו ליעד עבור אנשים שהיו לעיתים קרובות מהשכבות העניות ביותר של החברה.
עם זאת, סרמיינטו דה גמבואה התאכזב מרה שלא התמנה למפקד הכללי של המשלחת. במקום זאת, ניתן הפיקוד לאחיינו של המושל קסטרו, אלברו דה מנדניה דה נירה הצעיר והלא מנוסה יחסית. סרמיינטו היה אמור להיות "קוסמוגרף". סרמיינטו מונה למפקד ספינת הדגל והיה לפחות באותה רמת חשיבות כמו הנווט הראשי והנווט הרננדו גאלגו. בעוד שסרמיינטו ראה במטרת המסע האפשרות לצבור זהב ואוצרות אחרים, העדיפות של מנדניה הייתה דתית - המרת העמים החדשים לנצרות. מחלוקות עמוקות נוצרו בשרשרת הפיקוד הספרדי עוד לפני שיצאה המשלחת.
המסע הראשון בין השנים 1567–1569
שתי הספינות, לוס רייס (200 טונות) (ספינת הדגל) וטודוס סנטוס (140 טון) (הספינה המשנית) יצאו מנמל קייאו בפרו ב־20 בנובמבר 1567, עם כ-150 מלחים, חיילים, כמרים ועבדים על הסיפון.
לאחר שגילו אי קטן באמצע חודש ינואר, הם ראו גם שטח יבשתי גדול יותר ב־7 בפברואר 1568. היה זה האי סנטה איזבל, שם הם עגנו מספר ימים לאחר מכן. המשלחת גילתה את איי שלמה. הספרדים באו מיד במגע עם תושבי איי שלמה. בתחילה הקשר היה לבבי. עם זאת, הצורך של המשלחת הספרדית במזון טרי ובמים הוביל במהירות למתיחות וסכסוכים. תושבי איי שלמה חיו בכלכלת קיום שלא הצליחה לספק אספקה ​​רציפה של מזון לספרדים. הוויכוח הגדול היה על החזירים - הספרדים היו זקוקים לבשר, אבל החזירים היו חיוניים לכלכלת התושבים המקומיים. הפער התרבותי היה עמוק. במקרה אחד מפורסם, הספרדים נחרדו כשהציעו להם תושבי האי לאכול בשר אנושי, ואילו תושבי האי נעלבו כאשר הספרדים סירבו. לאחר בניית ספינה קטנה, נבדקו האיים שמסביבם - מלאיטה, גוודלקנל, מקירה (שנקראה סן קריסטובל) והאי צ'ויסול. עם זאת, ניסיונות השגת מזון הובילו לאי הבנות. אחריהם הגיעו לפיוס מדי פעם או למעשי שוד ונקמה אלימה. לבסוף, בישיבת מועצה של קברניטים, הנווטים, החיילים והמלחים ב־7 באוגוסט 1568, התקבלה ההחלטה לחזור לפרו. מנדניה רצה להפליג דרומה יותר, בעוד סרמיינטו דה גמבואה וכמה חיילים דחקו ללא הצלחה להקמת מושבה במקום.
תוצאות ההפלגה הראשונה
באותה התקופה "ארץ הדרום" הגדולה עוד לא התגלתה על ידי האירופאים. האיים שהתגלו נקראו איי שלמה, וזאת בשל האמונה כי הם-הם ארץ אופיר הנזכרת במקרא שממנה הביא שלמה המלך את אוצרותיו. באיים אלה לא חשפו יותר מכמה סימנים לזהב. לא היו בהם שום תבלינים והאנשים לא המירו דתם לנצרות.
המסע 1595–1596
משלחת גדולה ויקרה יותר תוכננה בראשית שנות ה-1590, לאחר שמנדניה בילה שנים רבות בעבודה לטובת מדריד ולימה. ארבע אוניות ו-378 אנשים, נשים וילדים הצטרפו אליה, הם היו אמורים להקים מושבה באיי שלמה. מנדניה שוב עמד בראש המשלחת, בליווי אשתו דונה איסבל בארטו, שלושת אחיה ואחותה. הנווט הראשי אמור היה להיות פורטוגזי צעיר בשירות ספרדי, פדרו פרננדש דה קיירוש. פדרו מרינו מנריקה נבחר לתפקיד מפקד החיילים, והוא גרם למחלוקות עוד לפני שהצי אפילו עזב.
ארבע הספינות – סן חרונימו (אוניית הדגל, ה"קפיטנה"), סנטה איסבל (אוניית האדמירל, ה"אלמירנטה"), הפריגטה הקטנה סנטה קטלינה והגאליוט סן פליפה – הפליגו מקייאו ב־9 באפריל 1595. מצב הרוח היה מרומם בחודש הראשון. מנדניה הכין מפות עבור קברניטיו שהראו רק את פרו ואת איי שלמה.
ב־21 ביולי 1595 הגיעו הספינות לאי פאטו היווא בקבוצת איי מרקיז בפולינזיה שם פגשו ארבע מאות איש בסירות קאנו. הספרדים העריצו את "צורתם החיננית" ואת גוון העור "הכמעט לבן", מערכת היחסים עם הילידים הידרדרה מאוחר יותר. כשעזבה המשלחת כשבועיים לאחר מכן, קיירוש העריך כי 200 מתושבי האי נהרגו.
למרות אמונתו של מנדניה כי איי שלמה נמצאים בקרבת מקום, רק ב-8 בספטמבר הם ראו שוב יבשה, הפעם את האי ננדו, אותו כינו "סנטה קרוז". אולם האי סנטה איזבל נעלם מעיניהם, ולמרות חיפושים עם שני כלי השייט הקטנים יותר, לא הצליח למצוא אותו. בהגיעם למפרץ גרוססה הם החל להקים את היישוב. היחסים עם תושבי האי המקומיים ומנהיגם התחילו בצורה טובה - הם קבלו אספקת מזון וסיוע בבניית מבנים. עם זאת, המורל בקרב הספרדים היה נמוך והמחלות (כנראה מלריה) היו נפוצות. מנריקה (מפקד המחנה) נרצח בהוראת מנדניה, וזמן קצר לאחר מכן, נהרג על ידי החיילים מלופ מנהיג הילידים. היחסים עם תושבי האי התדרדרו במהרה.
המשלחת סבלה מסכסוכים פנימיים ומספר מקרי מוות הלך וגדל, מה שגרם להתפרקות ההתנחלות. מנדניה עצמו נפטר ב־18 באוקטובר 1595, והשאיר את אשתו כיורשת ובתפקיד מושל. אחיה לורנצו היה הקפטן הכללי. ב־30 באוקטובר התקבלה ההחלטה לנטוש את היישוב. כשיצאו שלוש הספינות ב־18 בנובמבר 1595, מתו עוד ארבעים ושבעה אנשים במהלך חודש אחד.
בזכותו של הנווט הראשי, פדרו פרננדס דה קיירוש, הגיעה שארית המשלחת בבטחה לפיליפינים, ללא מפות מדויקות, וספינותיה עגנו הספינות במפרץ מנילה ב־11 בפברואר 1596. למעלה מחמישים איש מתו במסע שנמשך 12 שבועות מסנטה קרוז, בין השאר בגלל המחסור באספקת המזון, בעיקר מים. קיירוש סיפר שדונה איסבל סירבה לחלוק את מלאי המזון הפרטי שלה עם אחרים.
הפריגטה שנשאה את גופתו של מנדניה נעלמה במהלך ההפלגה, בעוד שהגאליוט סן פליפה הגיעה לקצה הדרומי של מינדנאו מספר ימים לאחר הגעתה של סן חרונימו לאי לוזון.
מתוך 378 אנשים שהפליגו מפרו, כ-100 שרדו, מתוכם עשרה נוספים מתו זמן קצר לאחר שהגיעו למנילה. דונה איסבל בארטו זכתה לכבוד במנילה, וקיירוש זכה לשבחים על שירותו ונוקה מכל אחריות להרג בסנטה קרוז. כעבור שלושה חודשים נישאה דונה איסבל לבן דודו של המושל. היא המשיכה לשאוף לחזור לאיי שלמה. היא נפטרה בשנת 1612.
חזרה לפרו
ביוני 1597, החל קיירוש בהכנות למסע חזרה לאיי שלמה, והוביל את המשט הספרדי הבא בשנת 1605. גם משלחת זו לא הצליחה למצוא את אוסטרליה, אך היא הובילה לגילוי איי פיטקרן וונואטו שנחקרו במהירות. קיירוש ביקר באיי שלמה בשנת 1606, אך לא הצליח להקים שם יישוב.
חסידות אוסטרהא
חסידות אוסטרהא הייתה חסידות ווהלינית (כיום אוקראינה). אבי השושלת היה רבי יעקב יוסף מאוסטראה המכונה "רבי ייב"י".
אלברו דה מנדניה
חזרה לפרו
באיי שלמה לא ביקרו שוב אנשים אירופאיים עד 1767, כאשר פיליפ קרטרט ראה את איי סנטה קרוז ומלאיטה.
סיפור המסע השני מסופר ב"", רומן היסטורי מאת רוברט גרייבס.
חסידות אוסטרהא
תולדות החסידות
רבי יעקב יוסף ספרד היה חתנו של הרב יצחק מדוברובנה ושרה, ביתו של רבי נחמן מברסלב, וצאצאי הבעל שם טוב ורבי נחמן מהורדנקא. כיהן כאדמו"ר לאלפים. ישב במאסר יחד עם רבי אברהם מטריסק עקב הלשנה של המשכילים. בשנת תר"ט נסע לימפולי שם נפטר בכ"ג בתמוז. שלושת בניו כיהנו באדמו"רות. חתנו היה רבי יעקב שמשון הגר מקוסוב. בדור החמישי כיהן רבי אלתר מרדכי (ר' אלטר'ניו) בנו של רבי אליקים געץ. כיהן באדמו"רות למעלה מ-50 שנה. כאביו וסבו היו לו אלפי חסידים. היה מכניס אורחים גדול ואירח בשבתות עשרות חיילים יהודיים. התפרסם כלמדן גדול וכעניו. נפטר בי"ט בתשרי תרצ"ה. בניו לא כיהנו באדמו"רות אחריו וכך הסתיימה חסידות אוסטרהא. חתנו היה רבי נחום יהושע הלוי פיצ'ניק מברזנה.
אדמו"ר נוסף מגזע השושלת היה רבי שמחה שהיה לו בית מדרש עצמאי באוסטרהא.
קוניב
בנו של רבי אברהם מקוניב היה רבי יעקב יוסף. כיהן בקוניב ואחר כך באוסטרהא כאדמו"ר מקוניב. אף הוא חסידיו היו מרובים. נספה בשנת תש"ב.
בנו של רבי יעקב יוסף היה רבי אברהם פנחס חתן רבי מרדכי מלויעב. כיהן כאדמו"ר מקוניב בארצות הברית והתפרסם שם מאוד. נפטר בניו יורק בי"ז בתמוז תש"י. הוציא ספר עם דברי תורה של אדמו"רי השושלת בשם "רב ייבי סבא". חתניו היו (בזיווג ראשון) רבי אהרן הופשטיין מקוז'ניץ ו (בזיווג שני) רבי מנחם נחום מסקווירא-מחנובקה. בן נוסף של רבי יעקב יוסף היה הרב לייב חתן רבי אלתר מנובומינסק.
אורזיטשוב
רבי משה מאנדל, בנו של רבי פנחס מאוסטרהא כיהן באורזיטשוב לחלק מחסידי אביו. היה חתנו של רבי אברהם מסדילקוב. היה תלמידו של הסבא משפולי. נפטר בי"ט באלול. אחד מחתניו היה הרב זלמן חודורוב מברדיצ'ב
בניו היו רבי אליקים געץ ורבי אברהם. חתנו היה רבי שלום דובער שניאורסון.
רבי אברהם היה יורשו המרכזי של אביו. היה חתן דודו (חתן סבו) הרב מאיר ברונפמן אב"ד לובר. נפטר בד' בשבט תר"ע. רבי אליקים געץ כיהן באורזיטשוב ובקאזין. היה חתנו של רבי חיים יצחק מיאנוב. חיבר ספר בשם "אמרי אמת". נפטר בט"ז בניסן תרנ"ה.
בנו של רבי אליקים געץ היה רבי יעקב יוסף (השני מאורזיטשוב), חתן רבי אברהם שמואל מברזנה. מילא את מקום אביו בקאזין וכיהן גם בסטפניץ ובבוהיסלוב. נפטר באלול תש"א בקייב.
בניו של רבי אברהם היו רבי דוד (חתן רבי גדליה ממאלין), רבי ישעיה (חתן רבי פנחס מסוקלובקה) ורבי יעקב יוסף (חתן רבי דן מקונסטנטין) חתנו היה רבי יעקב ישראל מצ'רנוביל. בזיווג שני היה חתנו של הרב רבי מרדכי אדמו"ר ממעז'יבוז (בנו של רבי יחיאל מיכל מדרוהוביטש) וגיסו של רבי יעקב ישראל קארף. נולד לו ישראל יהודה, ברוך, ובתו אדל.
זלינה וגה
תיאה מייגן טרינידד (באנגלית: Thea Megan Trinidad; נולדה ב-27 בדצמבר 1990), הידועה יותר בשם הבמה שלה, זלינה וגה היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
בעבר, היא הופיעה בארגון ההיאבקות Total Nonstop Action Wrestling (TNA) תחת שם הבמה רוסיטה ובארגוני היאבקות עצמאיים תחת שם לידתה. ב-TNA, היא הייתה פעם אחת אלופת זוגות הנוקאאוטס ביחד עם סריטה. בנוסף, טרינידד היא מלכת הזירה הראשונה.
ביוגרפיה
תיאה מייגן טרינידד נולדה ב-27 בדצמבר 1990 בקווינס, ניו יורק. היא ממוצא פורטו ריקני. במהלך הילדות שלה, היא צפתה בהיאבקות לצד אביה, מייקל ואחיה הצעיר, טימותי. הוריה התגרשו כשהיא ואחיה היו צעירים. תיאה התאמנה בשחייה ובבייסבול. כשתיאה הייתה בת עשר, אביה נהרג בפיגועי 11 בספטמבר. אביה עבד כאנליסט טלקום במרכז הסחר העולמי. הוא היה בקומה ה-103 של המגדל הצפוני כשהוא קרס.
טרינידד אמרה שהיא נכנסה לעסקי ההיאבקות בגלל אבא שלה. כשגדלה, טרינידד עבדה כיועצת במחנה ילדים אשר איבדו את הוריהם בפיגועי 11 בספטמבר.
קריירה מוקדמת (2010–2012)
בגיל 17, טרינידד החלה להתאמן תחת הדרכתם של חאבי-אייר, אזריאל ו-TJ פרקינס. טרינידד ערכה את הופעת הבכורה שלה בזירה תחת שם הבמה דיווינה פליי בארגון National Wrestling Superstars (או בקיצור: NWS) ב-20 בפברואר 2010 בניו ג'רזי, קרב שבו הפסידה לבריטני סאבאג'. חצי שנה לאחר מכן, פליי התחרתה נגד נייה והפסידה. ב-1 באוקטובר באירוע של NWS, טרינידד החליטה להתחרות תחת שם הבמה החדש שלה, סנוקי פליי, אך רשמה הפסד בקרב זוגות מעורב באותו הערב.
Total Nonstop Action Wrestling (2011–2013, 2015)
לאחר שהתגלתה על ידי המתאבק טומי דרימר, טרינידד התחרתה בקרב חושך (קרב שאינו שודר לטלוויזיה) במסגרת מבחן הקבלה שלה לארגון ב-11 בינואר 2011, בהפסד לאנג'לינה לאב. ב-27 בינואר, דווח שהיא חתמה על חוזה בארגון. ב-10 בפברואר, טרינידד החלה להתחרות תחת שם הבמה, רוסיטה, והצטרפה לעלילה של בת דודתה, סריטה. שבוע לאחר מכן, רוסיטה וסריטה ניצחו את אנג'לינה לאב ו-ולווט סקיי בקרב זוגות וקיבלו הזדמנות להתחרות על אליפות הזוגות של הארגון. ב-13 במרץ באירוע "הדרך לניצחון", רוסיטה וסריטה ניצחו את לאב ווינטר וזכו באליפות הזוגות של TNA. בפרק הבא של התוכנית אימפקט, רוסיטה וסריטה חברו לשורותיו של המתאבק הרננדז וביחד הם נקראו אמריקה המקסיקנית. באותו הערב, השלושה נוצחו בקרב רחוב שלושה על שלושה על ידי מאט מורגן, לאב ווינטר. ב-24 במרץ, המתאבק אנרקיה הצטרף לקבוצה. בשבועות שבאו לאחר מכן, רוסיטה וסריטה הגנו בהצלחה על חגורות האליפות נגד זוגות כמו אנג'לינה לאב וולווט סקיי, מדיסון ריין וטארה, ולווט סקיי ומיס טסמאכר, אך ב-21 ביולי הפסידו את חגורות האליפות למיס טסמאכר וטארה. את הקרב החוזר קיבלו השתיים ב-7 באוגוסט, אך לא הצליחו להשיב אליהן את החגורות. ב-22 במרץ 2012, רוסיטה וסריטה כשלו בניסיונן להחזיר את חגורות האליפות, הפעם כשהם נוצחו על ידי אריק יאנג ו-ODB.
ב-19 באפריל, רוסיטה וסריטה חברו לצד המתאבקות מדיסון ריין וגייל קים בהפסדן לברוק טסמאכר, טארה, ולווט סקיי ומיקי ג'יימס. ב-15 באפריל, השתיים קיבלו הזדמנות נוספת על אליפות הזוגות, אך שוב הפסידו ליאנג ו-ODB, הפעם בקרב כלוב. לאחר מכן, השתיים לא נראו יותר, אנרקיה עזב את הארגון והרננדז הפך לדמות הטובה, מה שסיים למעשה את פעילות קבוצת אמריקה המקסיקנית. לאחר חודשים של חוסר פעילות, ב-9 בינואר 2013 דווח שהחוזה של טרינידד ב-TNA פג תוקף ושהיא סיימה את דרכיה בארגון. ב-1 בפברואר, טרינידד אישרה את הידיעה.
ב-14 בפברואר 2015, רוסיטה חזרה לאירוע Knockouts Knockdown 3, שבו גברה בקרב על אנג'לינה לאב.
ארגונים עצמאיים (2011–2016)
לקראת סוף חודש אוגוסט של שנת 2011, רוסיטה טסה למקסיקו להיות נוכחת באירוע של הארגון CMLL. במהלך הביקור שלה במקסיקו, היא התאמנה תחת המאמנים של הארגון, ארתורו בריסטיין וטוני סלאזאר, ובסופו של דבר הוצע לה חוזה מטעם הארגון. לעומת זאת, היא לא יכלה לחתום על חוזה זה, עקב יחסי העבודה בין TNA למתחרה המקסיקנית AAA. ימים ספורים לאחר מקרה זה, רוסיטה הופיעה בתוכנית של AAA שנקראה Sin Límite, וקידמה עלילה, שבה מתאבקים מ-TNA פולשים לארגון זה.
ב-14 במאי 2011, רוסיטה ערכה את הבכורה שלה בזירה בארגון FWE בהפסד למתאבקת וינטר כאשר כריסטי האמי שימשה כשופטת האורחת. רוסיטה ווינטר התחרו בשלושה קרבות חוזרים, שבהן וינטר ניצחה בכולם. את החזרה שלה לארגון רשמה ב-24 במרץ 2012, שבו היא אתגרה את מריה קנליס על אליפות הנשים של הארגון, אך עשתה זאת ללא הצלחה כתוצאה מכך שווינטר הייתה מעורבת בקרב המשולש הזה והצמידה את רוסיטה כדי להפוך לאלופה החדשה.
ב-6 במאי 2015, הארגון Global Force Wrestling (או בקיצור: GFW) הודיע על הצטרפותה של טרינידד לרוסטר שלהם. היא ערכה את הבכורה שלה בארגון חודש לאחר מכן בניצחון על ליידי טאפה. ב-20 באוגוסט, הפרופיל שלה נמחק מהאתר של GFW.
ב-17 ביולי 2015, טרינידד ערכה את הבכורה שלה בארגון ROH, כאשר היא שימשה כמנג'רית של אוסטין אריס.
ב-2 בספטמבר 2016, טרינידד הצטרפה לארגון הנשים Shine, בקרב שבו ניצחה את סטורמי לי.
WWE
ב-4 במרץ 2013, טרינידד השתתפה במבחני קבלה ל-WWE. היא ערכה מספר הופעות עבור הארגון בין השנים 2014 ל-2016, כולל השתתפות כאחת מהאנשים שליוו את המתאבק אדם רוז לזירה. ב-26 באוקטובר 2016 היא הפסידה לאלופת הנשים של NXT, אסקה בפרק של התוכנית NXT.
NXT (2017–2018)
ביוני 2017, טרינידד חתמה על חוזה בארגון ה-WWE והחלה להתאמן ב-WWE Performance Center. היא החלה להופיע ב-NXT ב-9 ביוני, והתעמתה עם המתאבק אנדרדה "סיין" אלמאס לגבי ההתנהגות שלו ואף סטרה לו. ב-19 ביולי, היא ליוותה את אלמאס לתקיפה שלו על סזאר בונוני, עד שהוא נסוג עקב בואו של נו ויי חוסה. בשם זלינה וגה, היא ביססה את דמותה כמנג'רית רעה של אלמאס אשר ניצח את חוזה ב-9 באוגוסט. באירוע NXT TakeOver: WarGames, שנערך ב-18 בנובמבר, וגה ליוותה את אלמאס לזירה לקרב שלו נגד דרו מקינטייר על אליפות ה-NXT. וגה הסיחה את דעתו של מקינטייר ואף תקפה אותו במהלך הקרב, מה שאיפשר לאלמאס לנצל זאת ולזכות באליפות.
ב-27 בינואר 2018 במסגרת האירוע NXT TakeOver: Philadelphia, וגה הסיחה את דעתו של ג'וני גרגאנו במהלך הקרב שלו נגד אלמאס, מה שהוביל לתקיפה של אשתו של גרגאנו, קנדיס לאריי על וגה ובסופו של דבר בזמן זה, אלמאס הצליח לנצח בקרב ולשמור על האליפות. יממה לאחר מכן באירוע רויאל ראמבל, וגה ערכה את הופעת הבכורה שלה ברוסטר הראשי כאשר היא ליוותה את אלמאס לקרב הרויאל ראמבל, שבו נכנס כמספר שבע והספיק להדיח את קופי קינגסטון, אך הודח לאחר מכן על ידי רנדי אורטון. וגה ערכה את קרב הבכורה שלה בארגון במסגרת מופע בשידור ישיר של NXT ב-3 בפברואר לצד אלמאס נגד ג'וני גרגאנו וקנדיס לאריי. ב-18 באפריל, היא לוותה לזירה על ידי אלמאס בקרב שנחשב כקרב הטלוויזיוני הראשון שלה. בקרב זה, קנדיס לאריי ניצחה אותה ולמעשה זאת הייתה ההופעה האחרונה של וגה ואלמאס ב-NXT. ב-24 באפריל במסגרת הפרק Women Collide של האירוע Worlds Collide, וגה נוצחה על ידי פייפר ניבן.
סמאקדאון (2018–2019)
במהלך הסופרסטאר שייק-אפ של שנת 2018, אלמאס ווגה הועברו לתוכנית סמאקדאון. וגה ערכה את הבכורה שלה ב-15 במאי כאשר היא ליוותה לזירה את אלמאס בקרב נגד יריב מקומי, שבו אלמאס יצא עם ידו על העליונה. ב-31 ביולי, וגה רשמה את קרב היחידים הראשון שלה ברוסטר הראשי ובו ניצחה את לאנה. וגה הצליחה לנצח אותה שוב גם בשבוע שלאחר מכן. במסגרת קרב במופע המקדים לאירוע סאמרסלאם, שנערך ב-19 באוגוסט, וגה ואלמאס ניצחו בקרב זוגות מעורב את לאנה ורוסב. יומיים לאחר מכן, הזוגות התחרו שוב והפעם לאנה ורוסב ניצחו לאחר עזרה מצידו של איידן אינגליש. ב-2 באוקטובר, וגה ואלמאס נוצחו על ידי כרמלה ו-R-טרות'. באירוע אבולושן, שנערך ב-28 באוקטובר, וגה השתתפה בקרב הבאטל רויאל של הנשים, אך הודחה על ידי ניה ג'קס. באירוע הרויאל ראמבל, שנערך ב-27 בינואר 2019, וגה התחרתה בקרב הרויאל ראמבל המסורתי, כשנכנסה לקרב כמספר ה-20, אך הודחה על ידי ריאה ריפלי.
ב-15 באפריל, וגה הועברה ביחד עם אנדרדה לתוכנית Raw כחלק מהסופרסטאר שייק-אפ. באותה התוכנית, אלמאס ניצח את האלוף הבין יבשתי, פין באלור, בקרב שאינו היה על התואר. ב-22 באפריל, נודע שוגה הועברה ביחד עם אנדרדה בחזרה לתוכנית סמאקדאון. ב-8 ביולי בתוכנית Raw, זלינה וגה אנדרדה הפסידו בקרב זוגות מעורב לבקי לינץ' וסת' רולינס.
Raw (2019–2020)
ב-14 באוקטובר, וגה הועברה ביחד עם אנדרדה לתוכנית Raw כחלק מהדראפט לשנת 2019. ב-4 בנובמבר, וגה ואנדרדה ניצחו בקרב זוגות את קרולינה וסין קארה. באירוע הרויאל ראמבל, שנערך ב-26 בינואר 2020, וגה התחרתה בקרב הרויאל ראמבל המסורתי, כשנכנסה לקרב כמספר ה-25, אך הודחה על ידי שיינה בייזלר. לילה לאחר הלילה השני של האירוע רסלמניה 36 בתוכנית Raw, וגה, אנג'ל גרזה ואוסטין ת'יאורי הפסידו בקרב שלושה נגד שלושה לסטריט פרופיטס (אנג'לו דוקינס ומונטז פורד) וביאנקה בלאייר. ב-10 באוגוסט, וגה הפסידה בקרב יחידים לביאנקה בלאייר. ב-21 בספטמבר, וגה, שפצחה בקריירת יחידים וזנחה את אנדרדה ואנג'ל גרזה, ניצחה את מיקי ג'יימס בקרב אשר קבע את זהות הטוענת לכתר לאליפות הנשים של Raw, שתתמודד מול אסקה במופע המקדים לאירוע התנגשות של אלופים. באירוע זה, שנערך ב-27 בספטמבר, וגה כשלה בניסיונה לזכות בתואר לאחר שהפסידה לאסקה כתוצאה מהכנעה. קרב חוזר התקיים בין השתיים לילה לאחר מכן בתוכנית Raw, וגם בו וגה הפסידה כתוצאה מהכנעה. ב-23 באוקטובר במסגרת פרק של התוכנית Raw, וגה הפסידה לביאנקה בלאייר.
בחודש אוקטובר, וגה הועברה למותג סמאקדאון כחלק מהדראפט. ב-13 בנובמבר, ארגון ה-WWE הודיע שהוא שחרר את וגה מהחוזה שלה. באותו היום, טרינידד צייצה בדף הטוויטר שלה לגבי תמיכתה בנושא איגוד עובדים בענף ההיאבקות המקצועית. מאוחר יותר נודע שהשחרור שלה נבע עקב התנגדותה של טרינידד לסגור את עמודי הפרופיל שלה בפלטפורמות השונות, שבהן היא הרוויחה כסף.
החזרה ל-WWE ומלכת הזירה (2021–היום)
וגה ביצעה את חזרתה לארגון ב-2 ביולי בפרק של התוכנית סמאקדאון, שבו סוניה דוויל הודיעה על כניסתה של וגה לקרב הכסף בבנק של הנשים באירוע כסף בבנק. כבר באותו הערב היא הפסידה בקרב החזרה שלה לזירה לליב מורגן. באירוע כסף בבנק, שנערך ב-18 ביולי, בליס השתתפה בקרב הכסף בבנק של הנשים, שבסופו ניקי A.S.H. ניצחה. ב-23 ביולי, היא נוצחה על ידי טוני סטורם, שרשמה את מעברה הרשמי למותג. ב-6 וב-20 באוגוסט, וגה הפסידה לביאנקה בלאייר בקרב שאינו היה על חגורת אליפות הנשים של סמאקדאון של האחרונה. ב-24 בספטמבר בפרק של התוכנית סמאקדאון, וגה גברה על ליב מורגן. בחלק של הדראפט, וגה הועברה לתוכנית Raw. בחודש אוקטובר, וגה התמודדה בטורניר כתר המלכה, שבו הדיחה את טוני סטורם בסיבוב הראשון, את כרמלה בסיבוב השני ובקרב הגמר, שהתרחש ב-21 באוקטובר באירוע היהלום שבכתר, היא גברה על דודרופ וכתוצאה מכך הפכה לזוכת כתר המלכה הראשונה בתולדות הארגון. ארבעה ימים לאחר מכן בפרק של התוכנית Raw, וגה גברה פעם נוספת על אותה דודרופ. ב-1 בנובמבר בפרק של התוכנית Raw, המלכה זלינה וכרמלה ניצחו את אלופות זוגות הנשים של ה-WWE, ניקי A.S.H. וריאה ריפלי בקרב שאינו היה על חגורות האליפות. שבוע לאחר מכן, היא השתתפה בקרב מחומש מול ריאה ריפלי, ליב מורגן, ביאנקה בלאייר וכרמלה אשר קבע את זהות המועמדת לאליפות הנשים של Raw, שבסופו מורגן ניצחה. ב-15 בנובמבר בפרק של התוכנית Raw, וגה ניצחה את ניקי A.S.H. שבוע לאחר מכן בתוכנית, וגה וכרמלה זכו באליפות זוגות הנשים של ה-WWE לאחר שגברו על ניקי A.S.H. וריאה ריפלי. ב-13 בדצמבר בפרק של התוכנית Raw, וגה השיגה ניצחון על ריאה ריפלי. ב-3 בינואר 2022 בפרק של התוכנית Raw, וגה וכרמלה הגנו על אליפות הזוגות בהצלחה מול האלופות לשעבר, ניקי A.S.H. וריאה ריפלי. ב-24 בינואר בפרק של התוכנית Raw, וגה נחלה הפסד לביאנקה בלאייר. ב-7 במרץ בפרק של התוכנית Raw, המלכה זלינה וכרמלה הפסידו לליב מורגן וריאה ריפלי בקרב שאינו היה על חגורות האליפות. ב-11 באפריל, וגה נחלה הפסד לביאנקה בלאייר בקרב שאינו היה על תוארה של האחרונה.
חיים אישיים
טרינידד נישאה למתאבק אליסטר בלאק בשנת 2018.
טרינידד אישרה שדוויין "דה רוק" ג'ונסון השפיע עליה לקחת חלק בסרטים ואף אמרה שהיא רצתה להיות הגרסה הנשית של ריי מיסטריו.
פרהניט
פְּרֶהנִיט הוא מינרל פילוסיליקטי - (סיליקט במבנה בצורת לוחיות) נפוץ המכיל סידן, אלומיניום, והידרוקסיל.
הרכב כימי וקריסטלוגרפיה
הפרהניט מתגבש במערכת האורתורומבית, חבורת סימטריות נקודתית " אורתורומבית פירמידלית" \ 2mm, וחבורת סימטריות מרחבית P2cm. הפרמטרים של תא היחידה הם: Åa=4.646, b=5.491Å ו-c=18.52Å.
תכונות פיזיקליות
המינרל מופיע במקבצים גרגריים, קורנים, דמויי מניפה, דמויי כליה, כדוריים, דמויי אשכול ענבים, זקיפיים או חסרי צורה. הגבישים אינם נפוצים – וצורתם לווחיים עד פריזמתיים באורך שעד 4.5 ס"מ, שהם בעלי חתך ריבועי, כדוגמת הגבישים ממכרה ג'פרי (Jeffrey mine) באזבסטוס (Asbestos) בפרובינציית קוויבק שבקנדה. המינרל הוא אפימורף (גביש הגדל על פניו של גביש אחר) של המינרל לאומונטיט. בדרך כלל הלאומונטיט מתמוסס כשהוא מותיר מאחוריו קליפה ריקה של פרהניט. פרהניט מצוי לעיתים קרובות בלוויית זאוליטים, ולעיתים מתייחסים אליו כאל זאוליט, אלא שבעוד שהזאוליטים הם מינרלים טקטוסיליקטיים הפרהניט הוא מינרל פילוסיליקטי. כמו הזאוליטים הפרהניט מאבד מים בחימום, אך שלא כמו הזאוליטים הוא אינו מסוגל לספוג אותם בחזרה. לפרהניט יש פצילות מושלמת בכיוון אחד ({001}). הקשיות של המינרל גבוהה יחסית לשאר המינרלים הפילוסילקטיים, 6.5-6 בסולם מוס, ומשקלו הסגולי הממוצע 2.95-2.8 גרם לסמ"ק. קיימת בו תופעת גבישים תאומים.
גילוי ומקור השם
המינרל נתגלה לראשונה ב-1788 בסלעי הדיאבז של תצורת קארו (Karoo dolerites) במחוז קרדוק (Cradock) בפרובינציה של הכף המזרחי, שבדרום אפריקה על ידי קולונל הנדריק פון פרהן (Hendrik von Prehn; 1785-1733), מפקד חיל המצב ההולנדי במושבת כף התקווה הטובה מ-1768 ועד 1780. המינרל קרוי על שמו, וזה היה גם המקרה הראשון בהיסטוריה שבו מינרל נקרא על שם אדם.
שימושים
הגוון של הפרהניט והשילוב שלו עם מינרלים אחרים כדוגמת אפידוט או הלאומונטיט הפכו אותו למינרל מבוקש בין אספני מינרלים. הקשיות הגבוהה יחסית שלו מאפשרת גם ליצור מהאבן חפצי חן.
מקור ותפוצה
הפרהניט הוא מינרל משני בחללים ובעורקים בסלעים געשיים מאפיים; וגם, אבל במידה פחותה בגרניט, בגנייס או בסיאניט. הפרהניט הוא תוצר התמרה בדרגה נמוכה.
הפרהניט הוא מינרל נפוץ. בין המקומות בהם ניתן למצוא את המינרל: פטרסון (Paterson) במחוז פאסיק (Passaic) שבניו ג'רזי, מחצבת פיירפקס (Fairfax) ליד סנטרוויל (Centreville) במחוז פיירפקס שבוירג'יניה ומחצבת המפדן (Hampden) ליד וסט ספרינגפילד (West Springfield) במחוז המפדן במסצ'וסטס שבארצות הברית; גבישים נאים ממכרה ג'פרי (Jeffrey mine) באזבסטוס (Asbestos) בפרובינציית קוויבק שבקנדה; ברדאותל (Radauthal), סמוך להרצבורג (Harzburg) בהרי הארץ שבגרמניה; בסמוך לקמפיטלו (Campitello) עמק פאסה (Val di Fassa) שבטרנטינו - אלטו אדיג'ה שבאיטליה; בעמק הנחושת (Copper Valley), הר ברנדברג (Brandberg) בנמיביה; ובמחצבת אמו (Emu quarry), גבעת פרוספקט (Prospect Hill), סמוך לסידני שבניו סאות' ויילס שבאוסטרליה.
מספר טרסקי
מספר טרסקי של חבורה G הוא מדד מספרי למרחק של החבורה מתכונת האמנביליות, המכמת ומכליל את פרדוקס בנך-טרסקי. מספר טרסקי מוגדר כמספר הקטן ביותר של חלקים בפירוק פרדוקסלי של החבורה (ראו להלן). לחבורה סופית, ובאופן כללי יותר לחבורה קומפקטית, אין פירוקים פרדוקסליים. על-פי משפט טרסקי, לחבורה G קיימת חלוקה פרדוקסלית אם ורק אם G אינה אמנבילית; לכן מספר טרסקי הוא סופי אם ורק אם החבורה אינה אמנבלית.
הגדרה
תהי G חבורה. פירוק של G לקבוצות זרות נקרא פירוק פרדוקסלי אם יש איברים  כך ש .
אם ל-G קיים פירוק פרדוקסלי, מספר טרסקי של G, המסומן, מוגדר להיות המספר המינימלי של חלקים m+n בחלוקה פרדוקסלית שלה. אם אין פירוק כזה, מספר טרסקי של G מוגדר להיות אינסוף.
קיימת בספרות הגדרה נוספת של פירוק פרדוקסלי של חבורה. בהגדרה זו, מתווספת הדרישה ש יהוו חלוקה של G והדרישה שהאיחודים  ו- יהיו איחודים זרים. השוני בהגדרה לא משפיע על הערך המספרי של מספר טרסקי, המוגדר בשני המקרים להיות המספר המינימלי של חלקים בפירוק פרדוקסלי של החבורה.
מספרי טרסקי של חבורות
מכיוון שהזזה של תת-קבוצה אמיתית אינה יכולה לכסות את החבורה, בכל חלוקה פרדוקסלית מספרי החלקים מקיימים m,n\ge 2. לכן, מספר טרסקי של חבורה הוא לכל הפחות ארבע.
ב-2013 הוכיח מרק ספיר כי קיימות חבורות בעלות מספרי טרסקי סופיים גדולים כרצוננו. יתר על כן, לכל n גדול מספיק, קיימת חבורה בעלת מספר טרסקי בין n ל 2n. למרות זאת, המספרים היחידים המהווים בוודאות מספרי טרסקי של חבורות הם 5,4 ו-6.
חבורות חופשיות
תהי  חבורה חופשית מדרגה 2. לכל אות, נגדיר את הקבוצה X_c  להיות קבוצת כל המילים המצומצמות ב F הנגמרות ב c. אזי,  הן תתי קבוצות זרות של F. כמו כן. לכן, מספר טרסקי של F הוא לכל היותר 4. לפי האמור לעיל,. מכאן נתן להסיק (בעזרת תכונה 1 למטה) כי אם לחבורה G יש תת-חבורה חופשית לא אבלית אז מספר טרסקי של G הוא 4. על פי משפט של ג'ונסון ודקר ההפך גם נכון: אם מספר טרסקי של חבורה G הוא 4 אז ל G יש תת-חבורה חופשית לא אבלית.
השערת וון ניומן-דיי, שהופרכה ב 1980 על ידי אולשנסקי, טענה כי כל חבורה לא אמנבילית מכילה תת-חבורה חופשית לא אבלית. במונחים של מספרי טרסקי, ההשערה טענה כי לא קיימות חבורות לא אמנביליות בעלות מספר טרסקי 4<. לכן, חבורות לא אמנביליות בעלות מספרי טרסקי גדולים יכולות להיחשב דוגמאות נגדיות חזקות להשערה.
תכונות של מספרי טרסקי
תהי G חבורה.
הכללה: פעולה של חבורה על קבוצה
ניתן להכליל את ההגדרות של חלוקה פרדוקסלית ומספר טרסקי למקרה של פעולת חבורה על קבוצה.
הגדרה: תהי פעולה של חבורה על קבוצה. נגיד כי ל קיימת חלוקה פרדוקסלית אם קיימים m,n טבעיים, תתי קבוצות זרות   ואיברים  כך ש-.
מספר טרסקי של הפעולה, המסומן, הוא המספר המינימלי של חלקים m+n המשתתפים בחלוקה פרדוקסלית שלה. כך, מספר טרסקי של חבורה G, הוא למעשה מספר טרסקי של הפעולה של G על עצמה באמצעות כפל מימין.
אם והמייצב של כל x\in X הוא אמנבילי, אז.
בשנת 2014, הוכיחה גילי גולן שכל מספר n\ge 4 הוא מספר טרסקי של פעולה טרנזיטיבית נאמנה של חבורה חופשית לא אבלית.
קישורים חיצוניים
מספרי טרסקי של חבורות - הרצאה מאת מרק ספיר (באנגלית)
מחשב כף יד
מחשב כף יד (באנגלית: Personal digital assistant, ובראשי תיבות: PDA; בתרגום חופשי: עזר דיגיטלי אישי) הוא מחשב בעל מסך מגע בגודל קטן של כף יד. בתחילה נועדו מחשבי כף היד לשמש מעין יומן וספר טלפונים ובהמשך הורחב השימוש לפעולות רבות נוספות. כיום מחשבי כף יד מוחלפים בסמארטפונים שכוללים תכונות של מחשבי כף יד והם למעשה מחשבי כף יד מודרניים אך בדרך כלל ללא מקלדת פיזית ובעלי מערכת הפעלה חדשה יותר. מחשב כף יד טיפוסי כולל יכולות זיהוי כתב יד בסיסיות, שעון, יומן, לוח שנה, ספר טלפונים, רשימת מטלות, מעבד תמלילים בסיסי, מחשבון, אלבום תמונות ויכולת סינכרון בין המכשיר למחשב אישי. הסינכרון עם המחשב האישי מתבצע באמצעות כבל USB, או באמצעות התקני תקשורת אלחוטית (תת-אדום, Bluetooth או Wi-Fi). טלפונים חכמים ("סמארטפונים") כוללים תכונות ממחשבי כף יד ותקשורת סלולרית, הכוללת שיחות וגלישה באינטרנט.
היסטוריה
חברת הטכנולוגיה האנגלית Psion הגדירה את סגנון ה-PDA עם ההשקה הארגונית הראשונה ב-1984. ה-Psion1 היה צר יותר מקופסת סיגריות, ארוך ועבה יותר, מידותיו היו 142×78×29.3 מילימטר ומשקלו 225 גרם. הוא היה מבוסס על טכנולוגיית 8 ביט והגיע עם יחידת אחסון שמכילה עד 10 KB ושני כרטיסי הרחבה.
המושג "מחשב כף יד" הוטבע ב-7 בינואר 1992 על ידי ג'ון סקאלי בתערוכת אלקטרוניקה לצרכנים בלאס וגאס, כאשר הציג שם לראשונה את "ניוטון" - מחשב כף היד של חברת אפל. השינוי המהותי התרחש בשנת 1995, כאשר נקנתה פאלם על ידי US Robotics. כשנה לאחר מכן הוצעו לשוק מוצרי ה-Pilot, שתפעולם נעשה באמצעות ממשק עט ומסכים רגישים למגע, תוך כדי שימוש במערכת זיהוי כתב יד "גרפיטי" של החברה. תביעה של חברת Pilot גרמה לשינוי שמו של הדגם ל-Palm.
על פי מחקר גרטנר מקיף שסקר את שוק מחשבי כף יד, עולה כי השוק התכווץ ב־5% ברבעון 2004 לעומת הרבעון הקודם של שנת 2004, מאחר ששוק מחשבי כף יד התחרה מול שוק הטלפונים החכמים. מחקרים נוספים המראים ירידה בשוק מחשבי הכף יד משקפים למעשה מגמה, בה בסופו של דבר יתחלק השוק בין מחשבי כף יד ללא יכולת סלולרית, מחשבי כף יד בעלי יכולת סלולרית, ומכשירים סלולריים עם יכולות של מחשבי כף יד. הגבול בין שני האחרונים הולך ומטשטש.
נכון ל-2005, מחשבי כף היד המשוכללים תמכו ביכולות אלחוטיות בתקנים של WI-FI ושל Bluetooth בנוסף לתמיכה המובנית בתת-אדום. בנוסף, הם תמכו בכרטיסי זיכרון נשלפים (לרוב בתקן Secure Digital), והגיעו לנפחים גדולים של עד כמה ג'יגה בייט. קיימים מחשבי כף יד עם אנטנה לקליטת GPS, שמסוגלים לאתר את המיקום של המכשיר על פני כדור הארץ באמצעות רשת הלוויינים, ואף להציג מפות רלוונטיות לשטח לניווט.
התפשטות הטלפונים הסלולרים החכמים דחקה את מחשבי ה-PDA אל מחוץ לשוק.
גלובל רקורדס
גלובל רקורדס (באנגלית: Global Records) היא חברת תקליטים עצמאית רומנייה שנוסדה בשנת 2008 על ידי לוצ'יאן שטפן. החברה החלה לפעול כחברת ניהול, והאמנית הראשונה שהוחתמה בה הייתה הזמרת-יוצרת הרומנייה אינה, שהוציאה את הלהיטים הבינלאומיים "Hot", "Love", "Déjà Vu", "Amazing" ו-"Sun Is Up". השירים דורגו בעשירייה הפותחת במצעד האלבומים הבריטי ובמצעד הדאנס/מיקס שואו איירפליי של בילבורד, והפכו אותה לאמנית המצליחה ביותר במרכז ומזרח אירופה, המזרח התיכון ואפריקה בין 2008–2018.
בשנת 2015, הפכה גלובל רקורדס לחברת תקליטים עצמאית שמטרתה למצוא, לפתח ולהשיק אמנים חדשים בשוק הרומני והבינלאומי. מאז, היא חברת התקליטים העצמאית הגדולה ביותר במזרח אירופה, עם עשרות להיטים שהגיעו ל-20 מצעדי שזאם בעולם ולמעלה מ-2 מיליארד השמעות בשנה אחת בפלטפורמות דיגיטליות.
הפורטפוליו שלה מורכב מיותר מ-30 אמנים ו-45 מלחינים ומפיקים ובבעלותה 13 אולפני הקלטות מאובזרים. חברת האם שלה, גלובל גרופ, כוללת גם חברת הפקת וידאו, סוכנות אירועים וגלובל טאלנט יונייטד; סוכנות השיווק המקוונת הגדולה ביותר במרכז ומזרח אירופה, עם פורטפוליו של למעלה מ-150 בעלי מקצוע.
בנוסף לרשימת האמנים החתומים בה, גלובל רקורדס כוללת מפיקים וכותבי שירים שעבדו על שירים עם אמנים בינלאומיים כדוגמת סלינה גומז, אלישה קיז, ניקי מינאז', ניק ג'ונאס ואייקון.
2008–2019
הזמרת-יוצרת הרומנייה, אינה, זכתה לפופולריות רבה ברחבי העולם, כאשר הוציאה שלל להיטים ואלבומים מצליחים במהלך הקריירה שלה. היא הוציאה סדרה של להיטים בינלאומיים כמו "Hot", "Sun Is Up" ו-"More than Friends" והקליטה שיתופי פעולה עם מוזיקאים כדוגמת דדי יאנקי וג'יי באלווין.
2020–הווה
בינואר 2020 הודיעה הטלוויזיה הרומנית (TVR) על שיתוף הפעולה עם חברת התקליטים, תוך שרוקסן נבחרה לייצג את רומניה בתחרות הזמר של האירוויזיון שאירעה בשנת 2020 עם שירה "Alcohol You". התחרות בוטלה ב-18 במרץ 2020 בעקבות מגפת הקורונה ועל כן, נאלצה רוקסן להקליט שיר חדש לתחרות שתוכננה להיערך בשנה שלאחר מכן. לבסוף, באירוויזיון 2021 ייצגה את רומניה עם השיר "Amnesia".
מאוגוסט 2020, גלובל רקורדס משתפת פעולה עם וורנר מיוזיק גרופ כדי לקדם את האמנים החתומים בה ברחבי בעולם. כמו כן, חברת התקליטים הנפיקה רישיון להשתמש בשם של וורנר מיוזיק ברומניה. הקמפיין המשותף הראשון היה עבור רוקסן והסינגל האחרון שלה, "How to Break a Heart". גלובל רקורדס פתחה חברות תקליטים בכמה מדינות שונות: פולין (גלובל רקורדס פולין), רוסיה (גלובל רקורדס רוסיה) וטורקיה (גלובל רקורדס טורקיה).
מאז תחילת שנות ה-20 של המאה ה-21, הופצו במסגרת חברת התקליטים להיטים נוספים כדוגמת "Flashbacks", "Papa" ו-"Up".
ראש ממשלה מיועד
המונח ראש ממשלה מיועד משמש כהתייחסות לאדם שצפוי להתמנות לתפקיד ראש ממשלה כתוצאה מהבחירות הכלליות, זכייה בהנהגת מפלגת השלטון או לאחר שמונה על ידי ראש המדינה להקים ממשלה חדשה לאחר משאל עם או הצבעת אי אמון נגד ראש ממשלה מכהן.
בשיטת ווסטמינסטר, לראש המדינה או לנציגו יש את הזכות היחידה למנות ראש ממשלה חדש עם התפטרותו, פיטוריו או מותו של ראש ממשלה מכהן. באופן קבוע, ראשי ממשלה מכהנים שלאחר בחירות אין להם שום תקווה סבירה לזכות באמון הפרלמנט ועליהם להתפטר לאחר הצבעת אי אמון מסוימת. אם מפלגה אחרת זכתה בממשלת הרוב, ימליץ ראש הממשלה על מינוי מנהיג מפלגה לראש הממשלה החדש. בדרך כלל לא מוגדר זמן מינימלי או מקסימלי להקמת ממשלת מעבר, אך לעיתים קרובות ראש הממשלה הנכנס ירצה שבועיים או שלושה כדי לעשות סדר בעניינים ולקבוע מי צריך לקבל תפקידים בקבינט.
המצב מורכב יותר במקרה של פרלמנט תלוי. על פי החוק, לראשי ממשלה מכהנים יש תמיד את הזכות לנסות לזכות באמון הבית בהצבעת אמון. לעיתים קרובות, במיוחד אם אין להם את מירב המושבים, ראשי ממשלה לא ינסו להישאר בתפקידם ובמקום זאת יוותרו על הכוח לטובת מנהיג המפלגה הגדולה ביותר. אם ראש ממשלה במצב כזה יבחר שלא להתפטר, מנהיג מפלגת האופוזיציה הגדולה ביותר לא יהפוך לראש הממשלה המיועד גם אם למפלגתו יש הכי הרבה מושבים. במקרה האחרון, על ראש הממשלה לזכות בהצבעת אמון כדי להישאר בתפקידו. אם הם מובסים מיד בבית, ראש המדינה ברוב מערכות ווסטמינסטר צפוי לעיתים קרובות לסרב לבקשה לפיזור הבית. מנהיג מפלגת האופוזיציה הגדולה ביותר עלול לפיכך להפוך לראש הממשלה המיועד אולי כמה שבועות לאחר הבחירות הכלליות.
המונח ראש ממשלה נבחר משמש לעיתים כמילה נרדפת, אך ברוב הנסיבות הוא אינו נכון מבחינה טכנית: ראש ממשלה מונה בדרך כלל על ידי ראש המדינה ולא נבחר לתפקידו על ידי כל העם, כפי שקורה אצל חלק ממערכות בחירות נשיאותיות. עם זאת, זהו המונח הנפוץ בתקשורת. לעיתים משתמשים גם במונחים כמו ראש ממשלה נכנס, אם כי גם המונח האחרון משמש לעיתים לפני בחירות למנהיג מפלגה המוביל בסקרים ו/או שיש לו סיכוי משמעותי לזכות, או אפילו באופן כללי יותר בכל עת בין הבחירות בהתייחס למנהיג מפלגת אופוזיציה כלשהי (ללא קשר לסיכויי הבחירות של מפלגתו) ואפילו למתמודדים למנהיגות במפלגת השלטון. על פי ההגדרה הרחבה יותר, ראשי ממשלה מיועדים רבים מעולם לא הופכים לראשי ממשלה בפועל.
במדינות מסוימות התפקיד מכוסה במיוחד על ידי חקיקה, באחרות אמנה חלה לפני שהמנהיג הנבחר נשבע. ועדת הבחירות האוסטרלית, הרשות הממשלתית האחראית לניהול הבחירות באוסטרליה, מציינת כי "בדרך כלל ניתן לראש הממשלה הנבחר לתבוע ניצחון בליל הבחירות".
התקשורת לפעמים מתייחסת בטרם עת למישהו כראש ממשלה מוגדר שבו הקדנציה הרחבה יותר של ראש הממשלה הממתין תתאים יותר. הנסיבות הנפוצות כשזה קורה כוללות בחירות למנהיגות הקרובות בהן יש מועמד אחד בלבד ו / או רוב ברור של בעלי זכות הבחירה בבחירות התחייבו להצביע למועמד מסוים. לדוגמה, בבריטניה במהלך הבחירות להנהגת מפלגת הלייבור בשנת 2007, כונה גורדון בראון כראש הממשלה המיועד עוד לפני שבחירות ההנהגה אישרו אותו לתפקיד זה. יש עיתונאים שהציעו כי בנסיבות כאלה, המונח ראש ממשלה אפשרי יהיה מתאים יותר מ"מיועד" מאחר שסיכויי המינוי דומים בדרך כלל לזה של יורש אפשרי במונרכיה או כמועמד לבחירות לנשיאות ארצות הברית.
תפקידים שצוינו בחוקה
בישראל בשנים 1996–2001 (כאשר נערכו בחירות ישירות לראשות הממשלה) נקבע תפקידם ומשך ראש הממשלה הנבחר בחקיקה: תוך 45 יום מיום פרסום תוצאות הבחירות (שפורסמו שמונה ימים לאחר הבחירות), ראש הממשלה הנבחר היה מופיע בפני הכנסת, מציג את שרי הממשלה, מודיע על חלוקת המשימות ועל העקרונות המנחים של מדיניות הממשלה, ולאחר קבלת הצבעת אמון, נכנס לתפקידו. בשנת 2001 הציעה הכנסת לשנות את מערכת הבחירות הישירות לראשות הממשלה ולהשיב את מערכת השלטון הפרלמנטרית של קול אחד, שפעלה עד 1996 ואישרה גרסה מתוקנת של חוק היסוד המקורי: הממשלה 1968. חוק חדש זה נכנס לתוקף עם הבחירות בינואר 2003.
באיי שלמה, חוקת המדינה קובעת פרק זמן של ארבעה עשר יום בין מועד הבחירות הכלליות לבחירת ראש הממשלה. במהלך תקופה זו, מועמדים לראשות הממשלה משתדלים באופן אינטנסיבי לרכוש את המספרים הדרושים כדי לזכות בהצבעה ולהקים את הממשלה. המועמד שהצליח להקים ממשלה הוא ראש הממשלה המיועד עד שהושבע על ידי המושל הכללי.
ראש הממשלה המיועד (ישראל)
בישראל מונהגת שיטת משטר דמוקרטיה-פרלמנטרית. כתוצאה מכך, עם היוודע תוצאות הבחירות ולאחר הליך ההיוועצות עם נציגי הסיעות של הכנסת הנבחרת, מזמן אליו נשיא המדינה את ראש המפלגה עליו המליצו מספר הרב ביותר של המפלגות השונות ומטיל עליו את מלאכת הרכבת הממשלה.
הודעת "עלה בידי"
מרגע שקיבל המועמד מהנשיא את המנדט מתחיל במשא ומתן קואליציוני אשר בתום 21 יום מודיע לנשיא "עלה בידי" או שלא הצליח.
לפי כללי הפרוטוקול, מדובר בהודעה רשמית שצריכה להימסר לנשיא ובמקביל באופן רשמי גם ליו"ר הכנסת – ומרגע שההודעה תגיע לכנסת יש בדר"כ שבוע להשביע את הממשלה החדשה במקרים חריגים אף יותר. מרגע זה ייקרא המועמד "ראש הממשלה המיועד".
בשנים האחרונות לאחר הודעת "עלה בידי" החלה היחידה הממלכתית לאבטחת אישים לאבטח את ראש הממשלה המיועד מתוקף ייעוד שירות הביטחון הכללי לשמירת סדרי המשטר הדמוקרטי ולאבטחת אישים.
בין "עלה בידי" לבין השבעת הממשלה
בתקופה שבין הודעת "עלה בידי" ועד להשבעה משלים ראש הממשלה המיועד את חלוקת תפקידי השרים העתידים לכהן בממשלתו ומרכיב את הסגל הבכיר אשר ישמש כעזר לו: ובקואליציה המיועדת:
בנוסף לכך, החוק מחייב את השותפות הקואליציוניות להציג את ההסכמים שנחתמו ביניהן עד 24 שעות לפני הצגת הממשלה והשבעתה.
יום ההשבעה
ביום השבעת הממשלה מתקיימת ישיבת מליאה חגיגית, ובמהלכה ייבחר גם יו"ר הכנסת. הישיבה תתקיים במעמד נשיא המדינה, ונשיא בית המשפט העליון. בפתח הישיבה יכריז מזכיר הכנסת, : "כבוד הנשיא" וחברי הכנסת והמוזמנים יכבדו את הנשיא בקימה.
לאחר כניסת הנשיא אל אולם המליאה, יו"ר הכנסת יזמין אז אל דוכן הכנסת את ראש הממשלה המיועד כדי שיציג את ממשלתו, פירוט קווי היסוד שלה, הרכבה וחלוקת התפקידים בין השרים, כפי שקובע חוק-יסוד: הממשלה. מיד לאחר מכן יוזמן לנאום ראש האופוזיציה המיועד. בתום נאומי השניים, יתקיים דיון סיעתי בו יוקצו לכל סיעה זמן קצוב לשאת דברים.
לאחר ההשבעה
כחלק מהליך העברת השלטון עורך סגל ראש הממשלה יוצא תיקי חפיפה מסודרים לראש הממשלה הנכנס וצוותו. בנוסף מתקיימת בדרך כלל פגישת חפיפה בין ראש הממשלה היוצא לראש הממשלה הנכנס בהם נידונים בדרך כלל עיקרי הסוגיות הביטחוניות והמדיניות של ישראל. בנוסף, כדי לשמור על רציפות תפקודית נשאר המזכיר הצבאי לראש הממשלה בתפקידו עד למינויי קבע ולעיתים אף ממשיך תחת ראש הממשלה הנכנס. המזכיר הצבאי מציג בפני ראש הממשלה הנכנס סקירות ביטחוניות ראשונות בתפקיד וחושף אותו לנושאים הסודיים הרגישים ביותר בין השאר מדובר בנושאים הנוגעים לוועדה לאנרגיה אטומית, מבצעים חשאיים, תוכניות של צה"ל, פעילות המוסד וקהיליית המודיעין הישראלית.
אסיפוביצ'י
אסיפוביצ'י (בבלארוסית: Асіповічы; ברוסית: Осиповичи, אוסיפוביצ'י; בפולנית: Osipowicze, אוסיפוביצ'ה; ביידיש: אסיפאוויטש) היא בירת מחוז משנה אסיפוביצ'י במחוז מוהילב בבלארוס. העיר שוכנת על גדות נהר סיניאיה במרחק של 136 קילומטרים דרום-מערבית לעיר מוהילב, בירת המחוז, ובמרחק של 93 קילומטרים דרום מזרחית למינסק, בירת בלארוס. בעיר מתגוררים 31,298 תושבים (נכון ל-2017).
היסטוריה
האזכור הראשון של הכפר אוסיפוביצ'י הוא מהמאה ה-18, עת האזור היה תחת שליטת האיחוד הפולני-ליטאי. לאחר חלוקת פולין ב-1793 עבר האזור לשליטת האימפריה הרוסית.
ב-1872 הוקמה בקרבת הכפר תחנת רכבת של מסילת ליבאו-רומני החדשה, והוקמה לידה התיישבות שנשאה את שם הכפר. ההתיישבות התפתחה לאורך יתר המאה ה-19 ובשלב מסוים אוחדה עם הכפר.
במהלך מלחמת העולם הראשונה ובשנים שלאחריה היה חוסר יציבות באזור, ואוסיפוביצ'י החליפה ידיים רבות, עד שלבסוף סופחה לברית המועצות כחלק מהרפובליקה הסובייטית הסוציאליסטית הבלארוסית. ב-1935 היא קיבלה מעמד של עיר.
ב-30 ביוני 1941, במהלך מלחמת העולם השנייה ומבצע ברברוסה, נכבשה העיר על ידי ארמיית הפאנצר השנייה של הוורמאכט, לאחר שבוע של הפצצות. ב-28 ביוני 1944 שחרר הצבא האדום את העיר.
העיר המשיכה להתפתח בהמשך המאה ה-20. ב-1991 היא הפכה לחלק מבלארוס העצמאית.
הקהילה היהודית
תחילת היישוב היהודי בעיירה היה בסוף המאה ה-19. עם הקמת מסילת ליבאו-רומני ותחנת הרכבת שבמרכז העיירה, גדלה חשיבותה של ההתיישבות. באותה תקופה ישבו בה כמה עשרות יהודים, רובם היו ליטאים ותמכו בציונות, אם כי הייתה נוכחות גם לבונד. בתחילת המאה ה-20 הונהגה הקהילה על ידי הרב יעקב שמחה ריטוב (1872–1920). בנו הבכור, ישראל ריטוב, הפך למנהיג ציוני בולט.